#  **OBEC Hričovské Podhradie**

#  Na základe § 6 zákona odst. l zákona č. 369/1990 Zb.z. o obecnom zriadení v znení neskorších zmien a úprav a predpisov a ustanoveniami §29,§36,§51,§59,§83ods. 2  zákona č. 582/2004 Zb.z. o miestnych daniach a miestnom poplatku za komunálny odpad a drobné stavebné odpady vydáva tento

# **Všeobecne záväzné nariadenie o miestnych daniach a  miestnom poplatku za komunálny odpad a  drobné stavebné odpady**

# **č. 1/2018**

# **Úvodné ustanovenie**

# **§ 1**

#  Obecné zastupiteľstvo v Hričovskom Podhradí podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov rozhodlo, že v nadväznosti na § 98 zákona č. 582/2004 Zb. o miestnych daniach a miestnom poplatku za komunálne odpady a drobné stavebné odpady zavádza s účinnosťou od 1. januára 2019 miestne dane a miestny poplatok za komunálny odpad a drobné stavebné odpady na kalendárny rok 2019, ktorý je zdaňovacím obdobím.

**Obec zavádza tieto miestne dane a poplatky v roku 2019:**

* **Daň za psa**
* **Daň za užívanie verejného priestranstva**
* **Daň za nevýherné hracie prístroje**
* **Daň z nehnuteľnosti**
* **Miestny poplatok za komunálne odpady a drobné stavebné odpady**
* **Poplatok za drobný stavebný odpad**

 **Článok I**

**§ 2**

**Daň za psa**

**Predmet dane**

 Predmetom dane za psa je pes starší ako 6 mesiacov chovaný fyzickou osobou alebo právnickou osobou. Predmetom dane za psa nie je pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom, ktorého vlastní občan s ťažkým zdravotným postihnutím.

**§ 3**

**Daňovník**

 Daňovníkom je fyzická osoba alebo právnická osoba, ktorá je

1. vlastníkom psa
2. držiteľom psa, ak sa nedá preukázať , kto psa vlastní

# **§4**

# **Základ dane**

#  Základom dane je počet psov v obci.

# **§ 5**

# **Sadzba dane**

#  Sadzbu dane za každého psa stanovilo obecné zastupiteľstvo na **5 € na rok 2019.**

# **§ 6**

# **Vznik a  zánik daňovej povinnosti**

#  Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 a zaniká posledným dňom mesiaca, v ktorom pes prestal byť predmetom dane.

# **§ 7**

# **Správca dane**

Daň sa platí obci kde je pes chovaný, nie držaný.

**§ 8**

**Vyrubenie a  splatnosť dane**

 Daň za psa vyrubuje obec každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím. Ak vznikne v priebehu zdaňovacieho obdobia daňová povinnosť k dani za psa obec vyrubí pomernú časť dane rozhodnutím začínajúcim mesiacom, v ktorom vznikla daňová povinnosť, až do konca príslušného zdaňovacieho obdobia. Vyrubená daň za psa je splatná do 15 dní odo dňa nadobudnutia právoplatnosti rozhodnutia.

**Článok II.**

**Daň za užívanie verejného priestranstva**

**§ 9**

**Predmet dane**

1. Predmetom dane za užívanie verejného priestranstva je osobitné užívanie verejného priestranstva.
2. Verejným priestranstvom na účely tohto zákona sú verejnosti prístupné pozemky vo vlastníctve obce.
3. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky,

 trvalé parkovanie vozidla mimo stráženého parkoviska a podobne. Osobitným užívaním

 verejného priestranstva nie je užívanie verejného priestranstva v súvislosti s odstránením

 poruchy alebo havárie rozvodov a verejných sietí.

**§ 10**

**Daňovník**

 Daňovníkom je fyzická osoba alebo právnická osoba, ktorá verejné priestranstvo užíva.

**§ 11**

**Základ dane**

 Základom dane za užívanie verejného priestranstva je výmera užívaného verejného priestranstva v m2.

**§ 12**

**Sadzba dane**

1. Sadzbou dane za užívanie verejného priestranstva sa určuje na 0,33 eura za každý aj neúplný deň užívania verejného priestranstva.
2. Sadzba dane za užívanie verejného priestranstva pri právnických a fyzických osobách sa

 určuje na 1,65 eura za každú i začatú hodinu.

**§ 13**

## **Vznik a  zánik daňovej povinnosti**

1. Daňová povinnosť vzniká dňom začatia osobitného užívania verejného priestranstva

 a zaniká dňom skončenia osobitného užívania verejného priestranstva.

1. Daňovník je povinný oznámiť svoj zámer osobitného užívania verejného priestranstva obci najneskôr v deň vzniku daňovej povinnosti.
2. Obec vyrubí daň rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia.
3. Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

**§ 14**

**Správa dane**

 Miestne príslušnou obcou je obec, na ktorej území sa užívanie verejného priestranstva nachádza – obec Hričovské Podhradie.

**§15**

## **Splnomocňovacie ustanovenia**

 Obec týmto VZN ustanovuje sadzby dane, miesta ktoré sú verejnými priestranstvami, sadzbu dane a náležitosti oznamovacej povinnosti.

**Článok III.**

### Daň za nevýherné hracie prístroje

# **§ 16**

# **Predmet dane**

1. Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).
2. Nevýherné hracie prístroje sú:
3. elektronické prístroje na počítačové hry,
4. mechanické prístroje, elektronické prístroje, automaty a iné zariadenia na zábavné hry.

**§ 17**

#### **Daňovník**

 Daňovníkom je fyzická osoba alebo právnická osoba, ktorá nevýherné hracie prístroje prevádzkuje.

**§ 18**

#### **Základ dane**

 Základom dane je počet nevýherných hracích prístrojov.

**§ 19**

#### **Sadzba dane**

 Sadzbu dane určuje obecné zastupiteľstvo vo výške 20 eur za jeden nevýherný hrací prístroj a kalendárny rok.

**§ 20**

#### **Vznik a  zánik daňovej povinnosti**

 Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa nevýherný hrací prístroj začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.

**§ 21**

**Správa dane**

 Miestne príslušnou obcou je obec, na ktorej území sa nevýherné hracie prístroje prevádzkujú.

**§ 22**

**Vyrubenie a  splatnosť dane**

 Daň za nevýherné hracie prístroje vyrubuje obec každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím. Ak vznikne v priebehu zdaňovacieho obdobia daňová povinnosť k dani za nevýherné hracie prístroje obec vyrubí pomernú časť dane rozhodnutím začínajúcim mesiacom, v ktorom vznikla daňová povinnosť, až do konca príslušného zdaňovacieho obdobia. Vyrubená daň za nevýherné hracie prístroje je splatná do 15 dní odo dňa nadobudnutia právoplatnosti rozhodnutia.

**Článok IV.**

**DAŇ Z POZEMKOV**

**§ 23**

**Základ dane**

1. Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za l m2 uvedenej v prílohe č. 1 zákona

 č. 582 /2004 Z. z. o miestnych daniach a miestnom poplatku za komunálne odpady

a drobné stavebné odpady.

1. Základom dane z pozemkov pre lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku zistenej na l m2 podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov a vyhlášky Ministerstva spravodlivosti SR č. 492/2004 Z. z. o stanovení všeobecnej hodnoty majetku.
2. Základom dane z pozemkov pre pozemky druhu záhrada, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemkov za l m2 uvedenej v prílohe č. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady.

**§ 24**

**Sadzba dane**

1. Ročná sadzba dane z pozemkov je pre všetky druhy pozemkov 0,25% .
2. Ročná sadzba dane z pozemkov uvedená v § 24 ods. 1 tohto všeobecne záväzného nariadenia sa v celej obci zvyšuje (§ 8 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady) takto:
3. za záhrady, zastavané plochy a nádvoria a za ostatné plochy s výnimkou

 stavebných pozemkov na 0,38 % .

**DAŇ ZO STAVIEB**

**§25**

**Sadzba dane**

1. Ročná sadzba dane zo stavieb je 0,033 eura za každý aj začatý m2 zastavanej plochy.
2. Ročná sadzba dane zo stavieb uvedená v § 25 ods. 1 tohto všeobecne záväzného nariadenia sa v celej obci zvyšuje (§ 12 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady) takto:
* 0,099 eura za stavby rekreačných a záhradkárskych chát, domčekov na individuálnu rekreáciu a ostatné stavby
* 0,133 eura za samostatne stojace garáže a za samostatne stojace stavby hromadných garáží a stavby určené alebo používané na tieto účely postavené mimo bytových domov,
* 0,661 eura za stavby na ostatnú podnikateľskú a zárobkovú činnosť, skladovanie a administratívu, pri administratívnych budovách, ktoré slúžia aj na iné účely, sa uplatní táto sadzba dane, ak sa budova využíva prevažne na administratívne účely.
* ročná sadzba dane zo stavieb uvedená v § 25 ods.1 tohto všeobecne záväzného nariadenia sa zvyšuje pri viacpodlažných stavbách o 0,025 eura za každý aj začatý m2  zastavanej

 plochy za každé ďalšie podlažie okrem prvého nadzemného podlažia § 12 ods. 3 zákona č.

 582/2004 Z. z. o miestnych daniach a miestnom poplatku za komunálne odpady a drobné

 stavebné odpady

**§ 26**

**Oslobodenie od dane a  zníženie dane**

1. Správca dane ustanovuje, že poskytuje oslobodenie od dane z pozemkov v súlade s § 17 ods.2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady na:
2. pozemky, na ktorých sú cintoríny, kolumbária, urnové háje a rozptylové lúky,
3. časti pozemkov, na ktorých sú zriadené meračské značky, signály a iné zariadenia bodov, geodetických základov, stožiare rozvodu elektrickej energie, stĺpy telekomunikačného vedenia a televízne prevádzače, nadzemné časti zariadení na rozvod vykurovacích plynov a pásy pozemkov v lesoch vyčlenené na rozvod elektrickej energie a vykurovacích plynov,
4. pozemky verejne prístupných parkov, priestorov a športovísk,
5. pozemky v národných parkoch, chránených areáloch, prírodných rezerváciách, prírodných pamiatok a vo vyhlásených ochranných pásmach s tretím a štvrtým stupňom ochrany,
6. pozemky funkčne spojené so stavbami slúžiacimi verejnej doprave,
7. pozemky užívané školami a školskými zariadeniami,
8. Správca dane ustanovuje, že poskytuje oslobodenie od dane zo stavieb v súlade s § 17 ods. 3 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady na :
* stavby slúžiace školám, školským zariadeniam a zdravotníckym zariadeniam, zariadeniam na pracovnú rehabilitáciu a rekvalifikáciu občanov so zmenenou pracovnou schopnosťou, stavby užívané na účely sociálnej pomoci a múzeá, galérie, knižnice, divadlá, kiná, amfiteátre, výstavné siene, osvetové zariadenia,
* stavby na bývanie vo vlastníctve držiteľa preukazu občana s ťažkým zdravotným postihnutím, ktoré slúžia na ich trvalé alebo prechodné bývanie vo výške 50% z vyrubenej dane na stavbu na bývanie.

**§ 27**

**Vyrubovanie a platenie dane**

1) Daň z pozemkov a daň zo stavieb vyrubí správca dane do 15. mája 2019.

 2) Správca dane určuje splatnosť vyrubenej dane naraz do 15 dní odo dňa nadobudnutia právoplatnosti platobného výmeru.

**Článok V**

### Poplatok za komunálne odpady a  drobné stavebné odpady

**§ 28**

1. Poplatok sa platí za komunálne odpady okrem elektroodpadov a biologicky rozložiteľného kuchynského a reštauračného odpadu a drobné stavebné odpady (ďalej len poplatok), ktoré vznikajú na území obce.
2. Ak ďalej nie je ustanovené inak, poplatok platí poplatník , ktorým je:
3. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt , ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len nehnuteľnosť),
4. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
5. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
6. Ak má osoba podľa odseku 2 písm. a) v obci súčasne trvalý pobyt a prechodný pobyt , poplatok platí iba za trvalý pobyt. Ak má osoba podľa odseku 2 písm. a) v obci trvalý alebo prechodný pobyt a súčasne je podľa odseku 2 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu. To neplatí ak sa na poplatníka vzťahuje množstvový zber v obci.
7. Poplatníkom nie je osoba , ktorej oprávnenie užívať nehnuteľnosť vyplýva z povahy právneho vzťahu s poplatníkom podľa odseku 2, ak na jeho základe:

a) užíva priestory nehnuteľnosti vyhradené na prechodné ubytovanie v zariadení na to určenom

b) je hospitalizovaná v zariadení poskytujúcom služby zdravotnej starostlivosti,

 c) sa jej poskytuje sociálna služba v zariadení sociálnych služieb pobytovou formou,

 d) užíva z dôvodu plnenie povinností vyplývajúcich z pracovnoprávneho vzťahu alebo iného

 obdobného vzťahu s poplatníkom nehnuteľnosť, ktorú má právo užívať alebo ju užíva aj

 poplatník, alebo

e) v nehnuteľnosti, ktorú má poplatník právo užívať alebo ju užíva, vykonáva pre poplatníka

 práce alebo mu poskytuje iné služby v rámci výkonu svojej činnosti a pri tejto činnosti

 produkuje len komunálne odpady alebo drobné stavebné odpady.

1. Obec týmto VZN určuje poplatok od poplatníka v ustanovenej výške pre obec vyberá a za vybraný poplatok ručí

a) vlastník nehnuteľnosti, ak je nehnuteľnosť v spoluvlastníctve viacerých vlastníkov poplatok

 vyberá a za poplatok ručí zástupcu alebo správca určený spoluvlastníkmi, ak s výberom

 poplatku zástupca alebo správca súhlasí,

 b) správca, ak je vlastníkom nehnuteľnosti obec

1. Platiteľ a poplatník sa môžu písomne dohodnúť, že poplatok obci odvedie priamo poplatník, za odvedenie poplatku obci ručí platiteľ.
2. Ak viacero poplatníkov podľa odseku 2 písm. a) žije v spoločnej domácnosti, poplatok za všetkých členov domácnosti prevezme jeden člen domácnosti. Za poplatníka, ktorý nie je spôsobilý na právne úkony v plnom rozsahu, plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny, je osoba, ktorá za iného plní povinnosti poplatníka, povinná oznámiť obci.
3. Poplatková povinnosť vzniká dňom, ktorým nastane skutočnosť uvedená v odseku 2 a zaniká dňom, ktorým táto skutočnosť zanikne.

**§ 29**

## **Sadzba poplatku**

 **1) Sadzba poplatku je**

* 18,50 eur na občana na rok,
* 1,542 eur na mesiac na občana,
* 0,051 eur na deň na občana.

 **2a) Sadzba poplatku pre právnické osoby**

* za 110 l KUKA nádobu na kalendárny rok 56,0113 eura
* za 240 l KUKA nádobu na kalendárny rok 90,1878 eura

 **2b) Sadzba poplatku pre víkendové chalupy je**

* za 110 l KUKA nádobu na kalendárny rok 56,0113 eura / 1 deň 0,1535 eura
* za 240 l KUKA nádobu na kalendárny rok 90,1878 eura / 1 deň 0,2471 eura
1. **Sadzba poplatku**  podľa ods. 1 nie je vyššia ako súčet priemerných nákladov obce na

 zabezpečenia činností nakladania s komunálnymi odpadmi a drobnými stavebnými

 odpadmi

 **§ 30**

## **Určenie poplatku**

1. Poplatok sa určuje na zdaňovacie obdobie ako:
* súčin sadzby poplatku a počtu kalendárnych dní v zdaňovacom období , počas ktorých má alebo bude mať poplatník podľa § 21 ods. 2 písm. a) v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený ju užívať, alebo
* súčin sadzby poplatku , počtu kalendárnych dní v zdaňovacom období a ukazovateľa dennej produkcie komunálnych odpadov , ak ide o poplatníka podľa § 21 ods. 2 písm. b) alebo písm. c).
1. Ukazovateľ produkcie komunálnych odpadov v určenom období je súčet
2. priemerného počtu osôb pripadajúci na zdaňovacie obdobie
3. priemerného počtu
* hospitalizovaných alebo ubytovaných osôb pripadajúci na určené obdobie v rozhodujúcom období,
* miest určených na poskytovanie služby pripadajúci na určené obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje reštauračné, alebo iné pohostinské služby
* priemerného počtu zamestnancov neznížený o počet osôb, ktoré majú v obci aj trvalý pobyt alebo prechodný pobyt, vynásobený koeficientom ustanoveným obcou, ak ide o poplatníka, u ktorého sa do ukazovateľa produkcie komunálnych odpadov v určenom období nezapočítava priemerný počet podľa prvého ani druhého bodu, koeficient nesmie mať vyššiu hodnotu ako 1.
1. Rozhodujúcim obdobím podľa odseku 2 je
2. predchádzajúci kalendárny rok, v ktorom bol poplatník oprávnený vykonávať v nehnuteľnosti, ktorú užíva alebo je oprávnený ju užívať, svoju činnosť, alebo
3. počet kalendárnych dní v období trvajúcom odo dňa vzniku povinnosti platiť poplatok do konca týždňa predchádzajúceho týždňa , v ktorom poplatník splní ohlasovaciu povinnosť podľa § 24 o skutočnosti, ktorá má za následok zánik poplatkovej povinnosti, ak nie je možné postupovať podľa písmena a).

**§ 31**

**Ohlásenie**

1. Pri ohlásení poplatku poplatník postupuje v zmysle § 80 zákona č. 582/2004 Zb. z. v znení neskorších zmien a doplnkov .

2) Občanom sú pridelené KUKA nádoby podľa počtu osôb prihlásených na trvalý pobyt.

  **- 110 l KUKA nádoby 1 – 5 osôb**

 **- 240 l KUKA nádoby 6 a viac osôb**

3**)** Občanom, ktorí spadajú do skupiny 1-5 osôb t.j. majú pridelenú 110 l KUKA nádobu,

 ale majú záujem o 240 l KUKA nádobu a uhradia poplatok za počet 6 osôb, obec

 pridelí 240 l KUKA nádobu.

**§ 32**

## **Vyrubenie a  splatnosť poplatku**

1. Poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia. Poplatok je možné uhradiť v štyroch rovnakých splátkach. Splátky poplatku sú splatné v lehotách určených obcou v rozhodnutí, ktorým sa vyrubuje poplatok.
2. Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím začínajúc dňom vzniku poplatkovej povinnosti až do konca príslušného zdaňovacieho obdobia.
3. Ak poplatníkov žijúcich v spoločnej domácnosti zastupuje jeden z nich, obec vyrubí poplatok rozhodnutím v celkovej sume tomuto zástupcovi podľa odseku 1 alebo 2.

**§ 33**

## **Vrátenie, zníženie a  odpustenie poplatku**

1. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienky, že poplatník uhradil obci vyšší poplatok, ako bol povinný uhradiť.
2. Obec poplatok zníži alebo odpustí za obdobie, za ktoré poplatník obci preukáže , že viac ako 90 dní v zdaňovacom období sa nezdržiava alebo nezdržiaval na území obce, a to na základe týchto podkladov:
* pracovná zmluva s miestom výkonu v zahraničí
* potvrdenie o návšteve školy študenta + potvrdenie o ubytovaní počas štúdia mimo miesta trvalého pobytu
* potvrdenie o ubytovaní mimo miesta trvalého pobytu s uvedením mena a priezviska poplatníka (poplatníkov)
* potvrdenie o ubytovaní v Centrách sociálnych služieb
* potvrdenie o úhrade poplatku za komunálny odpad v inej obci s uvedením mena a priezviska poplatníka (poplatníkov)
* potvrdenie o dlhodobej hospitalizácii občana v zdravotných a sociálnych zariadeniach.

**§ 34**

**Triedený odpad**

V obci je zavedený triedený odpad. Triedi sa sedem osem komodít:

 a) PET fľaše

1. Obaly z plastov (kuchyňa, kúpeľna + fólie)
2. Tetrapakové obaly
3. Sklo
4. Papier
5. Plechovky
6. Šatstvo
7. Opotrebovaný kuchynský olej

Odpad sa triedi na náklady obce. Vrecia na triedený odpad zabezpečuje obec.

**Článok VI.**

**§ 35**

**Drobný stavebný odpad**

 Sadzba poplatku za drobný stavebný odpad pre rok 2018 sa určuje 0,060 € za/kg drobného stavebného odpadu.

 Obec Hričovské Podhradie stanovuje nasledovné podmienky pre odvoz drobného stavebného odpadu:

 a) v zmysle oddielu 4 bodu 5 tohto VZN sa bude likvidovať len drobný stavebný odpad z

 činností, na ktoré sa nevyžaduje ohlásenie v zmysle stavebného zákona alebo nebolo na

 uvedenú činnosť vydané stavebné povolenie

b) žiadateľ, ktorý bude mať záujem zlikvidovať drobný stavebný odpad požiada

 prostredníctvom obce Hričovské Podhradie o dodanie kontajnera, do ktorého tento odpad

 umiestni. Po odvoze kontajnera a zvážení množstva odpadu na základe vážneho lístka

 zaplatí v pokladni Obecného úradu v Hričovskom Podhradí poplatok určený v tomto VZN

 na základe výpočtu: množstvo odpadu v kg x schválená sadzba.

**Článok V.**

**Záverečné ustanovenia**

**§ 36**

1. Dňom účinnosti tohto všeobecne záväzného nariadenia o miestnych daniach a miestnom poplatku za komunálny odpad a drobné stavebné odpady sa zrušuje Všeobecne záväzné nariadenie o miestnych daniach a miestnom poplatku za komunálny odpad a drobné stavebné odpady č. 1/2017 zo dňa 15.12.2017.
2. Obecné zastupiteľstvo obce Hričovské Podhradie sa na tomto všeobecne záväznom nariadení o dani z nehnuteľností na rok 2019 uznieslo dňa 7.12. 2018 uznesením

 č. 62/2018.

V Hričovskom Podhradí, dňa 7.12.2018

 Jarmila Dobroňová

 starostka obce

Vyvesené na úradnej tabuli dňa 10.12.2018

Zvesené z úradnej tabule dňa 27.12.2018